Diari Oficial de la Generalitat Valenciana


Sumari del DOGV 5034, del 23-06-2005 (2005/7190)

Informació pública de l'alternativa tècnica del programa d'actuació integrada del sector R-4 La Paridora del terme municipal de Yátova.
---------------------------------------------------------------------------------------------------------------------------------------

### Dades del document

Número de DOGV
:   5034

Data del DOGV
:   23-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7190


Organisme emissor
:   Agrupació d'Interés Urbanístic Pla Parcial Sector la Paridora de yatova

Tipus de document
:   Anunci

Informació pública de l'alternativa tècnica del programa d'actuació integrada del sector R-4 La Paridora del terme municipal de Yátova. [2005/M7190]
  
L'Agrupació d'Interés Urbanístic Pla Parcial Sector La Paridora de Yátova, amb domicili a efectes de notificació a Chiva (València), carrer del Doctor Nacher, 60-segona planta, ha formulat alternativa tècnica de programa d'actuació integrada del sector R-4 La Paridora de Yátova, compost de memòria d'alternativa tècnica, projecte d'urbanització i com a documents annexos, pla parcial, homologació sectorial, estatuts i escriptura de constitució de l'Agrupació d'Interés Urbanística Pla Parcial Sector La Paridora, estudi d'impacte ambiental, estudi de contaminació acústica, estudi de paisatge impacte ambiental, etc.
  
L'alternativa tècnica i tota la documentació complementària presentada davant de l'Ajuntament ha sigut depositada i protocol·litzada en acta per a la seua pública exposició en la notaria territorialment competent, que és la de Buñol, sítia al carrer de Jesús Sáez Ramírez, número 1-4t-7ª, codi postal 46101 Buñol (València), regida per la seua notària titular María Consuelo Bombal Quirós, i es troba a disposició dels interessats des de la data de publicació d'esta informació i pels terminis que establix la Llei Reguladora de l'Activitat Urbanística Valenciana (en endavant LRAU).
  
Igualment i als efectes de pertinència s'ha depositat a l'Ajuntament de Yátova un exemplar per a la seua pública exposició.
  
Així se sotmet a informació pública, de conformitat amb el que disposa l'article 48.1 i l'article 46.3 de la LRAU, l'esmentada alternativa tècnica per un termini de 20 dies a comptar des de l'última publicació d'este anunci en diari de difusió provincial i Diari Oficial de la Generalitat Valenciana, complint-se igualment, amb l'obligació legal de notificar als propietaris titulars de terreny amb parcel·les matriculades en el cadastre fiscal.
  
En el període de pública exposició qualsevol interessat podrà formular al·legacions, proposicions juridicoeconòmiques en competència i alternatives tècniques a l'actuació proposada, així com obtindre còpies de l'acta de la documentació protocol·litzada, a costa seu, o sol·licitar que li siga exhibida esta en l'horari d'atenció al públic del despatx de notaria. Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis quedaran prorrogats per 20 dies si durant els 10 primers dies d'informació pública, alguna persona es comprometera a presentar una alternativa tècnica substancialment diferent de la inicial, i prestara caució d'això en la quantia que reglamentàriament es determine. L'acte d'obertura de pliques tindrà lloc a la seu de l'Ajuntament de Yátova, el dia següent hàbil a la conclusió del termini per a presentar-les, exceptuant-se el supòsit que tal dia siga dissabte, i en este cas haurà d'entendre's dia hàbil l'immediatament posterior, i durant els 10 dies següents, totes les actuacions podran ser objecte de consulta i al·legació pels interessats.
  
Igualment, els interessats podran consultar la documentació depositada a l'Ajuntament als mateixos efectes que els referits pels articles 46 i 48 de la LRAU en l'horari d'atenció al públic.
  
Cosa que es posa en coneixement als efectes legals de pertinència.